*Domes lēmuma projekts*

**Par grozījumu Alūksnes novada pašvaldības domes 2022. gada 29. septembra lēmumā Nr. 367 “Par sociālās aprūpes pakalpojumu dzīvesvietā”**

Ņemot vērā biedrības “Latvijas Sarkanais krusts” 30.11.2023. vēstuli “Par grozījumiem līgumā par Aprūpes mājā pakalpojuma sniegšanu dzīvesvietā saistībā ar minimālās darba samaksas pieaugumu”, 2022. gada 23. septembra līguma Nr. SLP/1-19/22/53 “Par sociālās aprūpes pakalpojumu dzīvesvietā” 2.5. punktu un

pamatojoties uz Pašvaldību likuma 10. panta pirmās daļas ievaddaļu, Sociālo pakalpojumu un sociālās palīdzības likuma 9. panta ceturto daļu, Pievienotās vērtības nodokļa likuma 52. panta pirmās daļas 9. punktu,

Izdarīt Alūksnes novada pašvaldības domes 2022. gada 29. septembra lēmumā Nr. 367 “Par sociālās aprūpes pakalpojumu dzīvesvietā” šādu grozījumu:

1. Aizstāt 2. punktā skaitļus un vārdus “7,10 EUR (septiņi *euro* 10 centi)” ar skaitļiem un vārdiem “9,40 EUR (deviņi *euro* 40 centi)”.
2. Lēmums stājas spēkā 2024. gada 1. janvārī.